P9_TA(2022)0010

Nenasprotovanje delegiranemu aktu: pravila o plačilnih agencijah in drugih organih, finančnem upravljanju, potrditvi obračunov, varščinah in uporabi eura

Sklep Evropskega parlamenta, da ne nasprotuje delegirani uredbi Komisije z dne 7. decembra 2021 o dopolnitvi Uredbe (EU) 2021/2116 Evropskega parlamenta in Sveta s pravili o plačilnih agencijah in drugih organih, finančnem upravljanju, potrditvi obračunov, varščinah in uporabi eura (C(2021)09119 – 2021/3009(DEA))

(2022/C 336/14)

Evropski parlament,

— ob upoštevanju delegirane uredbe Komisije (C(2021)09119),

— ob upoštevanju pisma Komisije z dne 7. decembra 2021, v katerem poziva Parlament, naj izjavi, da ne bo nasprotoval delegirani uredbi,

— ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 11. januarja 2022,

— ob upoštevanju člena 290 Pogodbe o delovanju Evropske unije,

— ob upoštevanju Uredbe (EU) 2021/2116 Evropskega parlamenta in Sveta (1) ter zlasti člena 11(1), člena 23(3), člena 38(2), člena 40(3) in člena 41(3), člena 47(1), člena 52(1), člena 54(4), člena 55(6), člena 64(3), člena 76(2), člena 94(5) in (6) in člena 102 Uredbe,

— ob upoštevanju člena 111(6) Poslovnika,

— ob upoštevanju priporočila za sklep Odbora za kmetijstvo in razvoj podeželja,

— ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 20. januarja 2022,

A. ker Uredba (EU) 2021/2116 določa pravila o plačilnih agencijah in drugih organih, finančnem upravljanju, potrditvi obračunov, varščinah in uporabi eura;

B. ker Uredba (EU) 2021/2115 Evropskega parlamenta in Sveta (2) od držav članic zahteva, da Komisiji predložijo v odobritev nacionalne strateške načrte skupne kmetijske politike (v nadaljnjem besedilu: SKP);

C. ker obstaja vsebinska in medsebojna povezana s pravili o plačilnih agencijah in drugih organih, finančnem poslovodenju, potrditvi obračunov, varščinah in uporabi eura iz osnutka delegirane uredbe za vsakodnevno upravljanje odhodkov SKP, zato je primerno, da se ta pravila določijo v isti delegirani uredbi;

D. ker so v osnutku delegirane uredbe določena pravila o plačilnih agencijah in drugih organih, finančnem poslovodenju, potrditvi obračunov, varščinah in uporabi eura za vsakodnevno upravljanje nove SKP, ki jih morajo države članice prenesti v svoje strateške načrte SKP, in je zato primerno, da se ta pravila obravnavajo kot nujna;

1. izjavlja, da ne nasprotuje delegirani uredbi;

2. naroči svoji predsednici, naj ta sklep posreduje Svetu in Komisiji.

(1) Uredba (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L 435, 6.12.2021, str. 187).

(2) Uredba (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L 435, 6.12.2021, str. 1).